రెండవ ట్రంప్ పరిపాలనలో సుంకాలు

డోనాల్డ్ ట్రంప్ రెండవ అధ్యక్ష పదవిలో అమలు చేసిన సుంకాలు, అమెరికా సంయుక్త రాష్ట్రాల రక్షణవాద వాణిజ్య విధానాలలో తీవ్రమైన పెరుగుదలను సూచించాయి. అమెరికాకు దిగుమతి అవుతున్న దాదాపు అన్ని వస్తువులపై వరుస సుంకాలను ప్రకటించాడు. జనవరి నుండి 2025 ఏప్రిల్ వరకు, శతాబ్దంలోనే అత్యధికంగా, సగటు సుంకం 2% నుండి 24%కి పెరిగింది.

చైనాతో కొనసాగుతున్న వాణిజ్య యుద్ధాన్ని ట్రంప్ తీవ్రతరం చేశ్తూ, చైనా దిగుమతులపై సుంకాలను 2025 ఏప్రిల్ 9 తర్వాత 145%కు పెంచాడు. కెనడా, మెక్సికో దేశాల నుండి చాలా వస్తువులపై 25% సుంకాన్ని విధించి, మరొక వాణిజ్య యుద్ధాన్ని కూడా ప్రారంభించాడు, అయినప్పటికీ, కొన్ని వస్తువులకు నిరవధిక మినహాయింపులను మంజూరు చేశాడు. దేశీయ తయారీకి మద్దతు ఇస్తూ, నిషేధిత మాదకద్రవ్యాల అక్రమ రవాణా, అక్రమ వలసలకు దేశాలను జవాబుదారీగా ఉంచే మార్గంగా ట్రంప్ ఈ చర్యలను సమర్థిస్తున్నారు. దీని తరువాత, అన్ని దేశాల నుండి దిగుమతయ్యే ఉక్కు, అల్యూమినియం, ఆటోమొబైల్స్ పై 25% సుంకాన్ని విధించాడు, ఆటో విడిభాగాలపై సుంకాలు పెట్టే యోచనలో కూడా ఉన్నారు.

ఏప్రిల్ 2ను అతను "లిబరేషన్ డే" అని పిలుస్తూ, యుఎస్ దిగుమతులపై కనీసం 10% సుంకాన్ని విధిస్తూ కార్యనిర్వాహక ఉత్తర్వులపై ట్రంప్ సంతకం చేశాడు. 57 దేశాల నుండి దిగుమతులపై 11 నుండి 50 శాతం వరకు సుంకాలు ఏప్రిల్ 9 నుండి అమలులోకి రావాల్సి ఉండగా, చైనా మినహా అన్ని దేశాలకు 90 రోజుల పాటు నిలిపివేసారు. 10% సుంకం మాత్రం ఇంకా అమలులో ఉంది.

"పరస్పర సుంకాలు" అని పిలవబడే ఈ సుంకాలు అమ్రెరికా వాణిజ్య భాగస్వాముల నుండి ప్రతీకారానికి, స్టాక్ మార్కెట్ పతనానికి దారితీసాయి. ట్రంప్ పరిపాలన యొక్క పరస్పర సుంకం సూత్రాల ప్రకారం, ఇతర దేశాలతో ఉన్న వాణిజ్య లోటును హానికరంగా పరిగణించి వాటిని తొలగించాలని భావిస్తారు. ఈ సూత్రాలలో ఉదహరించబడిన ఆర్థికవేత్తలు తమ పరిశోధనను ట్రంప్ ప్రభుత్వం తప్పుగా అర్థం చేసుకుందని చెప్పారు. ఈ సుంకాలు పరస్పరం కాదని, ఏకపక్ష రక్షణాత్మక సుంకాలు అని మీడియా సంస్థలు వాదించాయి. ఫెడరల్ రిజర్వ్ జిడిపి వృద్ధి అంచనాలను తగ్గించడానికి, మాంద్యాన్ని పెంచడానికి సుంకాలు దోహదపడ్డాయి.

 మూలాలు 

వర్గం:అమెరికా సంయుక్త రాష్ట్రాలు
వర్గం:ఆర్ధిక వ్యవస్థ